Ο Φίλιππος αδικεί το σπίτι στην περιγραφή του αν και είναι ιδιαίτερα ακριβής. Πρόκειται για ένα κόσμημα για όσους ταξιδευτές ενδιαφέρονται να γνωρίζουν όχι μόνο την σημερινή πόλη, αλλά να αποκτήσουν μία αίσθηση από την καθημερινότητα της αστικής μεσαία τάξης του προηγούμενου αιώνα. Το σπίτι διατηρεί στοιχεία με εμφανή την πατίνα του χρόνου, ενώ τα σύγχρονα στοιχεία το κάνουν λειτουργικό και άνετο.
Η θέα από το μπαλκόνι είναι απερίγραπτη. Καμία φωτογραφία δεν μπορεί να αποδώσει την αίσθηση του ανοιχτού ορίζοντα του κόλπου της Θεσσαλονίκης, του επιβλητικού Ολύμπου αλλά του λιμανιού με τους αέρινους γερανούς του.
Ο Φίλιππος ως οικοδεσπότης είναι ιδιαίτερα φιλόξενος, φιλικός και εξυπηρετικός και εξαιρετικά ευέλικτος στην αλλαγή ώρας άφιξης.
Extra bonus η μουσική που παίζει και "μιξάρει" ο ίδιος.
Το δωμάτιο που φιλοξενήθηκα ήταν μεγάλο, λιτό και καλόγουστο, ψηλοτάβανο - όπως όλο το σπίτι- με όλα τα απαραίτητα για μία ευχάριστη και άνετη διαμονή.
Θα επιστρέψω με την πρώτη ευκαιρία.